Kid Lucky | Køb billige tegneserier | Plusbog.dk
Bøger: Kid Lucky Tegneserier
Hvis du er til westerns og tegneserier, kender du helt sikkert LUCKY LUKE, men kender du til KID LUCKY? I KID LUCKY følger vi netop Lucky Luke som barn – noget titlen måske allerede havde afsløret! Så i tegneserierne her i kategorien kan du følge Luke, da han bare var en lille dreng i det vilde vesten, inden han blev til den helt vi kender i dag!
Tag med Kid Lucky til det vilde vest!
Måske har du siddet som barn og læst LUCKY LUKE tegneserie efter tegneserie, eller måske har du siddet foran tv-skærmen og set ham ride ud mod solnedgangen efter hvert afsnit. Cowboyen Lucky Luke er en figur mange kender til, og hans kampe for retfærdighed, især imod Dalton brødrene, har været populær underholdning i mange år. Her er et friskt skud på stammen med historien om Luke som barn!
KID LUCKY stammer fra midt i 1990’erne, da Morris, manden bag LUCKY LUKE, og hans medarbejdere begyndte på en ny tegneserie om cowboyens barndom. Det siges at KID LUCKY til dels var inspireret af DEN LILLE SPLINTs popularitet. På dansk kom serien til at starte med til at hedde LUCKY KID og det første album hed LUCKY LUKE SOM BARN.
Tegneserien om Lucky Lukes barndom blev i 2011 genoptaget af Achdé, den franske tegneserieskaber ved navn Hervé Darmenton, som også er manden, der efter Morris har tegnet LUCKY LUKE. Det første album af Achdé L’APPRENTI COW-BOY kom på dansk til at hedde COWBOY-LÆRLINGEN. Det er forlaget Zoom, der herhjemme udgiver Achdés tegneserie om Lucky Lukes barndom.
Hos Plusbog.dk kan du altid købe dine KID LUCKY tegneserier til nedsat pris.